Anakondur kunna best við sig í vatni en koma þó oft upp á þurrt land og sóla sig í trjám á árbökkum . Anakondur eru að jafnaði mun þyngri og sterklegri en netslöngur af sambærilegri lengd og geta orðið allt að 250 kg að þyngd . Helsta fæða hennar eru fenjasvín ( capybara ) , tapírar , suður-amerísk villisvín ( peccaríu-svín ) , dádýr og jafnvel cayman-krókódílar , skjaldbökur og fiskar . Meðal annars má nefna fyrirbæri sem hann kallaði „ æxlunarbolta “ og samanstendur af tveimur til tólf karlslöngum sem eru samanvafðar utan um eina kvenslöngu . Yfirleitt eru afkvæmin á bilinu 20 - 30 talsins en stærstu kvendýrin geta eignast yfir 100 unga . Ýkjusögur um stærð anakondunnar og meint mannát þeirra hafa lengi verið vinsælar . Sem dæmi má nefna flökkusögu sem gekk á netinu fyrir skömmu af anakondu sem átti að hafa gleypt suður-amerískan dreng meðan hann svaf . Anakondur eru yfirleitt hræddar við menn líkt og svo mörg önnur dýr sem eiga að vera blóðþyrstar mannætur . Þegar anakonda veit af mönnum í nágrenni sínu er hún fljót að synda í burtu . Þó hefur það eflaust komið fyrir að þessar stórvöxnu kyrkislöngur hafi ráðist á menn og jafnvel drepið þá ef þeir hafa verið að þvælast á veiðisvæðum hennar . Tegundin er nú alfriðuð .